
RESOLUCIÓ DE REGIDOR DELEGAT DE PROMOCIÓ ECONÒMICA I PARTICIPACIÓ CIUTADANA

APROVACIÓ D’APORTACIÓ ECONÒMICA A LA CAMPANYA DE SUPORT A LA POBLACIÓ VÍCTIMA DEL CONFLICTE ARMAT A UCRAÏNA

Antecedents

1. L’Associació supramunicipalista Fons Català de Cooperació al Desenvolupament, del qual l’Ajuntament de Cambrils n’és membre i que té per objectiu la promoció de les polítiques municipals de cooperació al desenvolupament i drets humans, proposa la col·laboració dels ajuntaments de Catalunya mitjançant una aportació económica per pal·liar la situació d’emergència humanitària ocasionada pel conflicte armat que pateix la població d’Ucraïna.
2. El FCCD desaconsella la realització de campanyes de recollida de material de qualsevol tipus, ja que són més efectives les aportacions econòmiques perquè les entitats especialitzades puguin adquirir els materials necessaris adequats a cada circumstància i en els països on es durà a terme el projecte o projectes. La campanya recollirà aportacions de particulars i també aportades dels municipis. Les aportacions rebudes formaran part d’un fons comú. Els recursos es destinaran a accions concretes que el FCCD identificarà, d’acord amb les necessitats identificades i les peticions realitzades, a través de projectes presentats per les entitats humanitàries i als municipis implicats als països veïns i/o a Ucraïna. Tot i que les aportacions dels ajuntaments vagin a nom del FCCD, la major part dels recursos es vehicularan a projectes executats per entitats humanitàries. 
3. El Departament de Participació Ciutadana té entre les seves finalitats, desenvolupar la política municipal de cooperació al desenvolupament a través d’iniciatives com la que és objecte de l’ajut que es proposa. 
4. És voluntat de l’Ajuntament, a través del Departament de Participació Ciutadana, donar suport a la iniciativa de l’Associació Fons Català de Cooperació al Desenvolupament (FCCD) de col·laboració amb la campanya en benefici de la població víctima del conflicte armat a UcraÏna, mitjantçant una aportació económica, ja que aquesta és la fòrmula recomanada de col·laboració.
5. Al pressupost municipal per a l’any 2022 hi ha prevista la partida 2022.32.92409.48003 SOLIDARITAT. SUBV. FONS COOPERACIÓ. Al Pla estratègic de subvencions de l’Ajuntament de Cambrils per als anys 2021-2022 és prevista la línia estratègica 10.5 “Promoure i fomentar el respecte dels drets i deures de ciutadania i dels valors de la convivència, el civisme i la cooperació al desenvolupament”, amb l’objectiu específic 6 “Donar suport a organitzacions i actuacions de resposta a situacions d’emergència humanitària i social”.
6. L’objecte de l’ajut és col·laborar, a través de la FCCD, amb les organitzacions que, en llocs propers al conflicte, atenen a les persones desplaçades amb motiu de la guerra, i té per finalitat adquirir els materials necessaris i adequats per cobrir les necessitats bàsiques en el lloc on es porta a terme l’assistència a aquestes persones. Per tant, la FCCD actua com a entitat col·laboradora, essent beneficiàries de la subvenció les entitats que organitzin i executin els projectes als quals es destinen els fons rebuts. Els recursos econòmics es destinaran a:
· Assistència en les rutes de fugida. Cobertura de necessitats bàsiques (alimentació, salut, higiene, atenció psicosocial, protecció, serveis sociojurídics) de persones desplaçades forçades a països de primera acollida.
· Identificar com poder desplegar assistència humanitària en origen; desplegament d’un dispositiu sanitari o humanitari ampli en territori ucraïnès.
· Identificar accions de suport a municipis afectats dels països de primera acollida, en un enfocament de cooperació de municipi a municipi.
7. Concorren raons d’interès públic, per motius humanitaris, que justifiquen l’atorgament de l’ajut extraordinari i urgent, les quals fan inviable una convocatòria pública. Aquests motius d’urgència extraordinària justifiquen també el pagament anticipat a la seva justificació.
8. La documentació de justificació de la subvenció serà la que presentin les entitats beneficiàries, amb factures a nom de les entitats executores. El FCCD enviarà a l’Ajuntament l’informe de desenvolupament de les accions, així com una certificació conforme els recursos s’han justificat correctament.
9. L’entitat receptora de l’ajut està al corrent en el pagament d’obligacions de reintegrament i justificació de subvencions anteriorment atorgades per aquest Ajuntament i no és deutora per resolució de procedència de reintegrament. 
10. Aquesta subvenció de carácter extraordinària i urgent per motius humanitaris s’atorga en virtut de la previsió dels articles 22.2.c) de la Llei 38/2003, de 17 de novembre, General de Subvencions i 67.1 del seu reglament, aprovat per Decret 887/2006, de 21 de juliol, que preveuen la concessió directa de subvencions, amb caràcter excepcional, quan s’acreditin raons d’interès públic, social, econòmic o humanitari, degudament justificades, que dificultin la seva convocatòria pública. El procediment d’atorgament és regulat en els articles 28.1 de la LGS i l’esmentat 67.1 del RGS. També és d’aplicació l’article 19.1.a) de l’Ordenança Municipal General de Subvencions, aprovada pel Ple de l’Ajuntament en data 1/3/2005 (BOPT 123 de 30/5/2005), modificada per acord del Ple de 25/6/2013 (BOPT 223 de 9/10/2013).
11. D’acord amb la previsió de l’article 75.1 del Reglament de la Llei general de subvencions, atès que la quantia de la subvenció és inferior a 60.000 €, s’aplica el procediment simplificat de justificació.
12. Consta informe de Serveis Jurídics, i l’expedient està sotmès a la fiscalització prèvia de la Intervenció.
13. L’òrgan competent per a l’atorgament d’aquesta subvenció és el regidor delegat de Promoció Econòmica i Participació Ciutadana, d’acord amb el Decret d’Alcaldia núm.2036 de data 26/10/2021 (BOPT de 15/11/2021).

Per tot això, en exercici de les competències conferides en virtut de les delegacions efectuades per l’Alcaldia d’aquest Ajuntament, mitjançant el Decret núm. 2036 de data 26/10/2021.

RESOLC :

1. Atorgar una subvenció de carácter extraordinàri i urgent per import de 2000 €, amb càrrec a la partida pressupostària 2022.32.92409.48003 SOLIDARITAT. SUBV. FONS COOPERACIÓ, a favor de l’entitat Fons Català de Cooperació al Desenvolupament, per motius humanitaris, que té per objecte la col·laboració, a través de la FCCD, amb les organitzacions que, en llocs propers al conflicte, atenen a les persones desplaçades amb motiu de la guerra d’Ucraïna, amb la finalitat d’adquirir els materials necessaris i adequats per cobrir les necessitats bàsiques en els llocs on es porta a terme l’assistència a aquestes persones, d’acord amb els antecedents exposats i amb el següent:
a) El FCCD actua com a entitat col·laboradora, essent beneficiàries les entitats que organitzin i executin els projectes als quals es destinen els fons rebuts.
b) Obligacions dels beneficiaris:
· Realitzar les activitats o projectes subvencionats
· Adoptar mesures de difusió sobre l’origen dels fons de l’Ajuntament de Cambrils
· Justificar i acreditar l’aplicació dels fons rebuts
· Sotmetre’s a les actuacions de comprovació i control financer que realitzin l’ens atorgant o els òrgans de control competents.
· Si escau, reintegrar les quantitats que resultin en els casos previstos en l’article 37 de la Llei 38/2003, general de subvencions.
c) Obligacions de l’entitat col·laboradora:
· Lliurar als beneficiaris els fons rebuts
· Comprovar el compliment i efectivitat de l’aplicació dels fons rebuts a les activitats subvencionades
· Justificar el lliurament dels fons
· Lliurar les justificacions presentades pels benficiaris de la subvenció
· Sotmetre’s a les actuacions de comprovació i de control financer que realitzi l’Ajuntament o els òrgans de control competents.
d) Es determina que aquesta subvenció serà compatible amb altres subvencions públiques amb la mateixa finalitat. En tot cas el conjunt de les subvencions no podrà ser superior al cost de l’activitat subvencionada. 
e) La subvenció es farà efectiva mitjantçant pagament anticipat previ a la justificació, com a finançament necessari per a portar a terme les activitats inherents a la subvenció atorgada. S’eximeix expressament a l’entitat beneficiària de l’obligació d’aportar garanties per aquest pagament anticipat.
f) Són despeses subvencionables aquelles que de manera indubtable responguin a la naturalesa de l’activitat subvencionada i resultin necessàries, entre les quals, l’adquisició de material i contractació de serveis per cobrir les necessitats bàsiques i la realització de les tasques que es detallen en els antecedents. En cap cas el seu import podrà ser superior al valor de mercat. 
g) D’acord amb l’article 75.1 del Reglament de la Llei general de subvencions, atès que la quantia de la subvenció és inferior a 60.000 €, s’aplica el procediment simplificat de justificació, amb aportació de la documentació següent:
a) Memòria d’actuació justificativa del compliment de les condicions de la subvenció, amb indicació de les activitats realitzades i dels resultats obtinguts.
b) Relació classificada de les despeses i inversions de l’activitat, amb identificació del creditor i del document, import, data d’emissió i, si escau, data de pagament.
c) Detall d’altres ingressos o subvencions que hagin finançat l’activitat subvencionada, amb indicació de l’import i la seva procedència.
d) Si fos el cas, carta de pagament de reintegrament en el supòsit de romanents no aplicats, així com dels interessos derivats dels mateixos.
La documentació de justificació de la subvenció serà la que presentin les entitats beneficiàries, amb factures a nom de les entitats executores. El FCCD enviarà a l’Ajuntament l’informe de desenvolupament de les accions, així com una certificació conforme els recursos s’han justificat correctament.
L’òrgan concedent podrà comprovar, a través de tècniques de mostreig, els justificants que estimi oportuns i que permetin obtenir evidència raonable sobre l’adequada aplicació de la subvenció, i amb aquesta finalitat podrà requerir la remissió dels justificants de despesa seleccionats.
h) S’estableix un termini per a la justificació de la subvenció de 12 mesos a comptar de la data de realització de les activitats subvencionades.
2. Autoritzar i disposar una despesa d’import de 2.000€ (dos mil euros) amb càrrec a la partida pressupostària de l’Ajuntament de Cambrils número 2022.32.92409.48003 SOLIDARITAT. SUBV. FONS COOPERACIÓ del pressupost de l’exercici 2022, per a fer front a la subvenció que s’atorga.
3. Enviar el text de la present resolució a la Base de Dades Nacional de Subvencions, en compliment del que disposa l’article 20.8 de la Llei General de Subvencions.

Signat per JUAN CARLOS ROMERA GIL
Cambrils 30/03/22

